Elokuu 2014

Uudet katkaisulaikat valimoille

Norton lanseraa sarjan uusia katkaisulaikkoja, jotka on tarkoitettu käytettäväksi erityisesti valimoilla. Uudet katkaisulaikat on rakennettu aivan uudenlaisella FoundryX-sideainejärjestelmällä, jolla on useita hyviä puolia.

Uusi sideainejärjestelmä FoundryX on kehitetty takaamaan parempi aineenpoisto ja pidempi käyttöikä erityisesti katkaistaessa valurautaa, ruostumatonta sekä runsas- ja matalaseosteista terästä valimoilla. FoundryX –katkaisulaikat sisältävät Norzon -hioma-ainetta ja siksi valmistajan mukaan aineenpoisto voi tehostua 50% ja katkaisun kokonaiskustannus per yksityiskohta laskee 32 %. Alumiinioksidihioma-aineella vastaavat arvot ovat +39 % ja -24 %.

Katkaisulaikkoja on suorana (tyyppi 41) halkaisijalla 400, 500 ja 600 mm sekä napasyvennettynä (tyyppi 42) halkaisijalla 400 ja 500 mm. Ne on tarkoitettu käytettäväksi heilurikatkaisussa, roboteilla ja kiinteillä katkaisukoneilla.

”Uuden sideainejärjestelmä FoundryX:n ansiosta voidaan saavuttaa huomattavat kustannussäästöt, koska katkaisu sujuu nopeammin ja laikkojen käyttöikä on pidempi. Lisäksi FoundryX –laikat ovat kulutusta kestäviä ja niiden stabiliteetti on parempi, minkä vuoksi ne sopivat erityisen hyvin hankaliin töihin,” kertoo Timo Sutinen Saint-Gobain Abrasives AB:n Suomen myyntivastaava.

Katso myös [www.saint-gobain-abrasives.com](http://www.saint-gobain-abrasives.com)